钦定古今图书集成/明伦汇编/闺媛典/第181卷 > 刘有光妻杨氏
## 钦定古今图书集成/明伦汇编/闺媛典/第181卷 > 刘有光妻杨氏

按《新安县志》：“杨氏，刘有光妻。年二十四，夫亡，哀号不
食，以死自誓。舅姑泣慰曰：‘我两人老耄，一饮一食，惟
汝是赖。一子甫两岁，谁为我抚’？”于是以节自矢，日勤
纺绩，备艰苦，事翁姑至孝。姑病，目几盲，氏昼夜吁天
医祷，复明。教遗腹子镕，补弟子员。年八十四卒。有司
屡旌其门。